ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 460 τελικό 
Βρυξέλλες, 29 Σεπτεμβρίου 1993 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ 
Νότιος Αφρική και Ευρωπαϊκή Κοινότητα: 
Γενικοί προσανατολισμοί για μία 
πολιτική υποστήριξης της μετάβασης στη Δημοκρατία 
Νότιος Αφρική και Ευρωπαϊκή Κοινότητα: 
Γενικοί προσανατολισμοί για μία 
πολιτική υποστήριξης της μετάβασης στη Δημοκρατία 
ΕΙΣΑΓΩΓΗ 
1. Η Ευρωπαϊκή Κοινότητα και τα κράτη μέλη αυτής ανέλαβαν την 
υποχρέωση κατά τα τελευταία έτη να καταργήσουν πλήρως το σύστημα 
του απαρτχάιντ, με ειρηνικά μέσα, και να το αντικαταστήσουν με ένα 
δημοκρατικό, ενωτικό και χωρίς φυλετικές διακρίσεις σύστημα 
διακυβέρνησης, στο πλαίσιο του οποίου όλοι οι νοτιοαφρικανοί 
μπορούν να συμμετέχουν, με ειρήνη και αρμονία, ανεξαρτήτως χρώματος 
και φυλής. 
Προς το σκοπό αυτό, η Ευρωπαϊκή Κοινότητα ακολούθησε διπλή 
προσέγγιση έναντι της Νοτίου Αφρικής: αυξανόμενη πίεση στη 
Νοτιοαφρικανική κυβέρνηση, με την επιβολή κυρώσεων και με άλλα 
πολιτικά μέσα που συνδέονται με ένα πρόγραμμα θετικής υποστήριξης 
των θυμάτων του απαρτχάιντ μέσω μη κυβερνητικών οργανώσεων. Η 
πρόοδος που επετεύχθη κατά τις συνταγματικές διαπραγματεύσεις έδωσε 
τη δυνατότητα για την ανάπτυξη μιας περισσότερο ολοκληρωμένης 
πολιτικής της ΕΚ, που έχει ως στόχο τη δημιουργία και την ενίσχυση 
των δημοκρατικών δεσμών, την ενθάρρυνση ορθολογικών οικονομικών 
πολιτικών, την προοδευτική ολοκλήρωση της Νοτίου Αφρικής στην 
παγκόσμια οικονομία και τη συνεχή υποστήριξη για την ανάπτυξη των 
κοινοτήτων που ιστορικά έχουν τεθεί στο περιθώριο. 
2. Με την κατάργηση της νομοθεσίας που βασίζεται στο απαρχάιντ, με τη 
συμφωνία όσον αφορά ημερομηνία για τη διεξαγωγή των πρώτων πλήρως 
δημοκρατικών εκλογών και με την έγκριση της αναγκαίας μεταβατικής 
νομοθεσίας από το Κοινοβούλιο της Νοτίου Αφρικής, η Νότιος Αφρική 
καταργεί τα νομικά και συνταγματικά εμπόδια για τη δημιουργία μιας 
δημοκρατικής κοινωνίας. Κατά συνέπεια δεν υφίσταται πλέον λόγος να 
παραμείνουν οι κυρώσεις και η Κοινότητα, μπορεί, μαζί με τους 
εταίρους της, να προχωρήσει σε μία προοδευτική εξομάλυνση των 
σχέσεων. 
Η Κοινότητα και τα κράτη μέλη αυτής έχουν θέσει το πολιτικό πλαίσιο 
για την προοδευτική εξομάλυνση και ενίσχυση των σχέσεων μεταξύ της 
Κοινότητας και της Νοτίου Αφρικής^1). 
3. Η Επιτροπή προτίθεται να προβεί στις αναγκαίες ενέργειες για την 
εξομάλυνση των σχέσεων της Ευρωπαϊκής Κοινότητας με μία δημοκρατική 
Νότιο Αφρική, πράγμα το οποίο αποτελεί αντικείμενο της παρούσας 
ανακοίνωσης. 
(1) - Ανεπίσημη συνάντηση των ΕΚ/Υπουργοί Εξωτερικών στο Alden-
Blesen, 10-12 Σεπτεμβρίου 1993. 
Συμπέρασμα του Ευρωπαϊκού Συμβουλίου της Κοπεγχάγης, 21-22 
Ιουνίου 1993 
- Δήλωση του συμβουλίου ανάπτυξης, 25 Μαίου 1993 
Δήλωση της προεδρίας μετά από το συμβούλιο εξωτερικών 
υποθέσεων, 8 Ιουνίου 1993 
(βλέπε τα κείμενα στο παράρτημα) 
/h&* 
ΤΟ ΜΕΤΑΒΑΤΙΚΟ ΕΚΤΕΛΕΣΤΙΚΟ ΣΥΜΒΟΥΛΙΟ 
4. Ενα αποφασιστικό βήμα για τη μετάβαση της Νοτίου Αφρικής στη 
δημοκρατία αποτελεί η ίδρυση του μεταβατικού εκτελεστικού 
συμβουλίου (ΜΕΣ) σχετικά με το οποίο επετεύχθη συμφωνία στο πλαίσιο 
του πολυκομματικού forum διαπραγματεύσεων στις 7 Σεπτεμβρίου 1993. 
Η εκτελεστική νομοθεσία μετά την απόφαση την οποία έλαβε το 
Κοινοβούλιο της Νοτίου Αφρικής στις 23.9.93 για το ΜΕΣ και άλλα 
μεταβατικά όργανα (όπως η ανεξάρτητη εκλογική επιτροπή, η 
ανεξάρτητη αρχή ραδιοφωνίας-τηλεόρασης, κ.λπ) δεν πρόκειται ωστόσο 
να τεθεί σε ισχύ εάν δεν επιτευχθεί συμφωνία όσον αφορά το 
μεταβατικό σύνταγμα. 
5. Το ΜΕΣ, στο οποίο προβλέπεται εκπροσώπηση όλων των κομμάτων που 
συμμετέχουν στις διαπραγματεύσεις (καθώς και άλλων τα οποία 
τάσσονται υπέρ των στόχων του ΜΕΣ), είναι υπεύθυνο για την 
προετοιμασία των εκλογών και εξασφαλίζει ότι καμμία κυβέρνηση ή 
διοίκηση δεν ασκεί τις εξουσίες της με τρόπο που να θέτει σε 
μειονεκτική θέση ή να παραβλάπτει οποιοδήποτε πολιτικό κόμμα. Το 
ΜΕΣ δεν έχει εκτελεστικές εξουσίες και παραμένει στην εξουσία η 
σημερινή κυβέρνηση, περιορίζεται όμως σημαντικά η πολιτική 
ελευθερία δράσης την οποία διαθέτει. 
6. Ο τρόπος με τον οποίο το ΜΕΣ αναλαμβάνει επακριβώς αυτές τις 
ευθύνες καθώς και ο βαθμός στον οποίο συμμετέχει σε θέματα 
ευρύτερης πολιτικής, πέραν αυτών τα οποία αφορούν άμεσα τη 
διαδικασία εκδημοκρατισμού, διασαφηνίζονται καθώς το ΜΕΣ επιδιώκει 
να επιβεβαιώσει την επιρροή του. Επιπλέον, με βάση την υπόθεση ότι 
το ισχύον χρονοδιάγραμμα είναι πιστό, το ΜΕΣ έχει στη διάθεση του 
διάρκεια ζωής έξι μηνών: από τον Νοέμβριο 1993 μέχρι τις εκλογές 
της 27ης Απριλίου 1994. 
Επιπλέον, εν αναμονή της επίλυσης σύνθετων συνταγματικών και 
περιφερειακών θεμάτων, τα οποία βρίσκονται ακόμη υπό 
διαπραγμάτευση, δεν προβλέπεται ακόμη η συμμετοχή σημαντικών 
πολιτικών κομμάτων στο ΜΕΣ (όπως το Inkatha και το συντηρητικό 
κόμμα) και άλλων συμμετεχόντων στο forum διαπραγματεύσεων (οι 
"ψευδοανεξάρτητες" περιοχές του Bophutatswana και ciskei). 
7. Ωστόσο για πρώτη φορά, με την ίδρυση του ΜΕΣ, υπάρχει ένας ευρέως 
αντιπροσωπευτικός συνομιλητής μέσω του οποίου η Ευρωπαϊκή Κοινότητα 
μπορεί να διαβουλεύεται με το κράτος της Νοτίου Αφρικής σχετικά με 
ποικιλία θεμάτων, συμβάλλοντας σε μία άρτια σχέση σε κυβερνητικό 
επίπεδο. Ο χαρακτήρας της δέσμευσης της Ευρωπαϊκής Κοινότητας θα 
εξαρτηθεί σε μεγάλο βαθμό από τον τρόπο με τον οποίο λειτουργεί 
στην παραγματικότητα το ΜΕΣ. Βέβαια η Κοινότητα επισημαίνει τη 
βούληση της να προβεί σε διάλογο, ο οποίος αφορά το σύνολο του 
εδάφους και της κοινωνίας της Νοτίου Αφρικής. 
- 2 -
ΠΡΟΓΡΑΜΜΑ ΔΡΑΣΗΣ 
8. Η διαδικασία εξομάλυνσης και σύσφιγξης των σχέσεων με τη Νότιο 
Αφρική πρέπει να εξελίσσεται σε συνάρτηση με την πρόοδο του 
εκδημοκρατισμού της χώρας. Ορισμένες πρωτοβουλίες είναι δυνατό να 
αναληφθούν αμέσως μετά από την ψήφιση της νομοθεσίας για το ΜΕΣ από 
το Νοτιοαφρικανικό κοινοβούλιο. Οι άλλες ενέργειες είναι δυνατό να 
αναληφθούν μόνο μετά αιιό την ιιραγματική σύσταση και έναρξη 
λειτουργίας του ΜΕΣ. Τέλος άλλες ενέργειες θα αναληφθούν μειά ι η 
διεξαγωγή των εκλογών και τη σύσταση προσωρινής κυβέρνησης εθνικής 
ενότητας. 
9. Η Επιτροπή προτείνει την εξής διάρθρωση των ενεργειών: 
* Ενέργειες που αναλαμβάνονται μετά την εκτελεστική νομοθεσία για 
την ίδρυση του ΜΕΣ 
+ Αρση των οικονομικών κυρώσεων 
Η Κοινότητα έχει ήδη άρει τους περιορισμούς επί των συναλλαγών 
και τους οικονομικούς περιορισμούς που επέβαλε στη Νότιο 
Αφρική. Επιπλέον, πρέπει τώρα να υποστηρίξει την πλήρη άρση των 
κυρώσεων τις οποίες έχει επιβάλλει η διεθνής κοινότητα στις 
συναλλαγές, στο χρηματοδοτικό τομέα και στις επενδύσεις, ώστε 
να διευκολύνει την πλήρη ένταξη της χώρας στην παγκόσμια 
οικονομ ία. 
Η Επιτροπή θεωρεί ότι η Κοινότητα και τα κράτη μέλη αυτής 
πρέπει να επιδιώξουν δραστήρια, μέσω διπλωματικών ενεργειών, 
την άρση των τελευταίων περιορισμών που αφορούν τη συμμετοχή 
της Νοτίου Αφρικής σε προγράμματα της Διεθνούς Τράπεζας και του 
ΔΝΤ, καθώς και την έγκαιρη δέσμευση του ΔΝΤ να υποστηρίξει την 
οικονομική σταθεροποίηση της χώρας. 
+ Ανάπτυξη ενεργειών βάσει του ειδικού προγράμματος 
α) Υποστήριξη για τον εκδημοκρατισμό και την ειρήνη 
Οι πρώτες πλήρως δημοκρατικές εκλογές στην ιστορία της 
Νοτίου Αφρικής θα διεξαχθούν στις 27 Απριλίου 1994, δηλαδή 
μόνο σε επτά μήνες από τώρα. Αυτή η αναληφθείσα υποχρέωση 
έχει καίρια σημασία όχι μόνο για τη Νότιο Αφρική αλλά 
επιπλέον για την παγιοποίηση της δημοκρατίας σε ολόκληρη 
την περιφέρεια. 
Αποτελεί κατ' εξοχήν συμφέρον της Κοινότητας η διασφάλιση 
επιτυχούς διεξαγωγής των εκλογών, επιπλέον δε έχει 
σημαντικό ρόλο στη διαδικασία αυτή. 
Εφόσον ζητηθεί από την Κοινότητα, η οποία έχει ήδη διαθέσει 
5,2 εκατ. ECU για την κατάρτιση των ψηφοφόρων, θα ενισχύσει 
την υποστήριξη της στις δραστηριότητες αυτές. 
- 3 -
Επίσης η Επιτροπή, μεταξύ άλλων είναι έτοιμη, μέσω του 
ειδικού προγράμματος, να υποστηρίξει τον έλεγχο των 
εκλογών. Με τη σύσταση της ανεξάρτητης εκλογικής επιτροπής 
(ΑΕΕ) καθιερώνεται διάλογος στο πλαίσιο του οποίου 
προσδιορίζεται η περαιτέρω συνδρομή που μπορεί να 
προβλεφθεί για τις εκλογές. 
Οσον αφορά τη διαδικασία ειρήνευσης, η Επιτροπή εξακολουθεί 
να συμμετέχει με χρηματοδότηση και με τη διάθεση προσωπικού 
στην Αποστολή παρατηρητών της Ευρωπαϊκής Κοινότητας στην 
Νότιο Αφρική (ΑΠΕΚΝΑ) και εξακολουθεί να ενισχύει την 
υπστήριξη της για τη δημιουργία εθνικών ειρηνευτικών δομών 
(μεταξύ άλλων επιτροπή Goldstone). 
β) Συνεργασία για την ανάπτυξη 
Λόγω της παρούσας εξαιρετικής κοινωνικής και οικονομικής 
ανισότητας στη Νότιο Αφρική, σε συνδυασμό με τις 
αυξανόμενες προσδοκίες, θα ασκηθούν σημαντικές πιέσεις στη 
μελλοντική νέα κυβέρνηση για να αυξήσει τις δαπάνες στην 
εκπαίδευση, την υγεία, τη στέγαση, τις κοινωνικές υπηρεσίες 
και την αγροτική ανάπτυξη. Οι δημοσιονομικές συνέπειες της 
βελτίωσης της ποιότητας και της κάλυψης των υπηρεσιών αυτών 
είναι τεράστιες και, λαμβάνοντας υπόψη την παρούσα 
οικονομική κατάσταση της Νοτίου Αφρικής καθώς και τις 
μελλοντικές προοπτικές, δεν είναι σε θέση να τις 
αντιμετωπίσει από μόνη της. Συνεπώς χρειάζεται ξένη βοήθεια 
για να σταθεροποιηθεί το επόμενο πολιτικό καθεστώς. 
Η Ευρωπαϊκή Κοινότητα αποτελεί το μεγαλύτερο εξωτερικό 
χορηγό της Νοτίου Αφρικής: το ειδικό πρόγραμμα της ΕΚ καθώς 
και οι διμερείς προσπάθειες των κρατών μελών 
αντιπροσωπεύουν περισσότερο από το 50% του συνόλου της 
εξωτερικής αναπτυξιακής βοήθειας που διατίθεται στη χώρα. 
Ο ρόλος των οργανώσεων (κυρίως Kagiso Trust, SACC, SACBC) 
που κατά παράδοση έχουν εργασθεί ως εταίροι για τη διοίκηση 
του ειδικού προγράμματος, θα εξακολουθήσει να εξελίσσεται 
παράλληλα με τον εκδημοκρατισμό της κοινωνίας της Νοτίου 
Αφρικής. Η Επιτροπή θα συνεχίσει να διευρύνει τον κύκλο των 
οργανώσεων που συμμετέχουν και επωφελούνται των πόρων 
αυτών. 
Η Επιτροπή, κατά την εφαρμογή της δήλωσης του συμβουλίου 
ανάπτυξης της 2 5ης Μάιου 199 3, θα δώσει ιδιαίτερη έμφαση στον 
εκδημοκρατισμό, το κράτος δικαίου, τα ανθρώπινα δικαιώματα, την 
ορθή διακυβέρνηση, τη λαϊκή συμμετοχή και την ενίσχυση των 
θ εσμών. 
Με την προοπτική αυτή, το σύνολο των πόρων προς υποστήριξη του 
ειδικού προγράμματος πρέπει να παραμείνει σε υψηλό επίπεδο και 
δεν πρέπει σε καμμία περίπτωση να μειωθεί, καθ' όλη την περίοδο 
της πολιτικής μετάβασης. 
- 4 -
* Ενέργειες που αναλαμβάνονται μετά τη σύσταση και έναρξη 
λειτουργίας του ΜΕΣ 
+ Κατάργηση των υπολειπόμενων κυρώσεων της Ευρωπαϊκής 
Κοινότητας και των κρατών μελών αυτής 
Ηδη έχει προβλεφθεί επανεξέταση των κυρώσεων της ΕΠΣ που 
εξακολουθούν να ισχύουν, αρχίζοντας από τους περιορισμούς για 
τους στρατιωτικούς ακόλουθους και τη συνεργασία στον τομέα της 
ασφάλ ε ιας. 
Κατόπιν συζητήσεως στο πλαίσιο της ΕΠΣ, παύουν να εφαρμόζονται 
οι ισχύουσες απαιτήσεις υποβολής εκθέσεων, του κώδικα 
συμπεριφοράς για τις εταιρείες της ΕΚ που λειτουργούν στη Νότιο 
Αφρική. 
* Εναρξη λειτουργίας της αντιπροσωπείας της Επιτροπής 
Η δημιουργία αντιπροσωπείας της Επιτροπής υποδηλώνει μεταξύ 
άλλων την εξομάλυνση των διπλωματικών σχέσεων μεταξύ της 
Κοινότητας και των κρατών μελών αυτής και της Νοτίου Αφρικής. 
+ Προετοιμασία περισσότερο μακροπρόθεσμων σχέσεων 
α) Σφαιρικές πολιτικές σχέσεις 
Με την εμφάνιση ενός αντιπροσωπευτικού πολιτικού 
κατεστημένου στη Νότιο Αφρική διευκολύνεται η έναρξη νέων 
γραμμών επικοινωνίας στον πολιτικό τομέα, με σκοπό την 
ενθάρρυνση στενότερων σχέσεων μετά τη σύσταση δημοκρατικής 
κυβέρνησης. Με το χρόνο, η δημοκρατική Νότιος Αφρική θα 
καταστεί ένας σημαντικός πολιτικός εταίρος για την 
Ευρωπαϊκή Κοινότητα. Παράλληλα κατά τη φάση αυτή είναι 
δυνατό να διερευνηθούν θέματα εμπορικής και οικονομικής 
συνεργασ ίας. 
β) Εμπορικές και οικονομικές σχέσεις 
Η Νότιος Αφρική έχει τη δυνατότητα να διευρύνει σημαντικά 
τις εμπορικές και οικονομικές σχέσεις της με την Ευρωπαϊκή 
Κοινότητα. Επιπλέον μπορεί να παίξει θεμελιώδη και θετικό 
ρόλο για την ανάπτυξη της εμπορικής και οικονομικής 
συνεργασίας στο νότιο τμήμα της αφρικανικής ηπείρου. 
Ωστόσο, η ΕΚ έχει επίγνωση των δυσχερειών και των 
προκλήσεων που πρόκειται να αντιμετωπίσει η Νότιος Αφρική 
κατά τη μεταβατική αυτή περίοδο. Η Νότιος Αφρική, εφόσον 
πρόκειται για χώρα της οποίας η εξαγωγική ικανότητα υπήρξε 
παραδοσιακά ένα αξιόλογο στοιχείο, δεν πρέπει να έχει 
καμμία αμφιβολία ότι, για να επαναλάβει τις συναλλαγές που 
κατ' εξοχήν χρειάζεται και τις εσωτερικές επενδύσεις και 
για να δημιουργήσει μία σταθερή βάση για την οικονομική 
μεγέθυνση και την περαιτέρω ανάπτυξη της ελεύθερης 
οικονομίας, πρέπει να στείλει ένα σαφές μήνυμα για να 
τονώσει την εμπιστοσύνη της επιχειρηματικής κοινότητας 
διεθνώς. Ο καλύτερος τρόπος που διαθέτει η Νότιος Αφρική 
προς το σκοπό αυτό είναι να εντείνει τις προσπάθειες της 
για την κατάργηση, κατά προτεραιότητα των εμποδίων στις 
συναλλαγές, όπως εξαγωγικές επιδοτήσεις, επιπλέον τέλη κατά 
την εισαγωγή, δασμοί για τις προδιαγραφές, δασμολογικές 
δεσμεύσεις υψηλού επιπέδου και χαμηλού αριθμού και να 
αναλάβει να δημιουργήσει ελεύθερη οικονομία η οποία είναι 
ανοικτή στις ξένες επενδύσεις. 
- 5 -
Δεν πρέπει να λησμονείται ότι κάθε δυνατή μορφή συμφωνίας 
εμπορίου με τη Νότιο Αφρική πρέπει να συμβιβάζεται με τις 
υποχρεώσεις της Νοτίου Αφρικής καθώς και της Κοινότητας στο 
πλαίσιο της GATT. Επιπλέον, πρέπει να συμβιβάζεται με τις 
υποχρεώσεις τις οποίες έχει αναλάβει η ΕΚ έναντι άλλων 
εμπορικών εταίρων, ιδίως στην περιφέρεια αυτή. 
Η Επιτροπή δηλώνει τη θέληση της για την έναρξη διαλόγου με 
το ΜΕΣ επί των θεμάτων αυτών και, προς το σκοπό αυτό 
διευκρινίζει περαιτέρω την ανάλυση της για την προετοιμασία 
του διαλόγου αυτού. Τώρα πλέον εναπόκειται στη Νότιο Αφρική 
να αναπτύξει μία κοινή εθνική θέση επί των θεμάτων αυτών. 
γ) Συνεργασία για την ανάπτυξη 
Η Επιτροπή έχει επίσης δηλώσει τη βούληση της για την 
έναρξη διαλόγου με το ΜΕΣ σχετικά με την συνεργασία για την 
ανάπτυξη, αποβλέποντας στην προετοιμασία της πιθανής 
εξομάλυνσης των σχέσεων στον τομέα αυτό. 
Η προοπτικές για την ανάπτυξη της Νοτίου Αφρικής και στην 
πραγματικότητα, ολόκληρου του νοτίου τμήματος της 
αφρικανικής ηπείρου, εξαρτάται σημαντικά από την καθιέρωση 
στενότερων οικονομικών δεσμών στην περιφέρεια. 
Ως προς τούτο πρέπει να δοθεί ιδιαίτερη προσοχή στην 
προώθηση των περιφερειακών έργων, τα οποία επωφελούνται 
περιφερειακών κεφαλαίων, τα οποία διατίθενται στα 
νοτιοαφρικανικά κράτη ΑΚΕ στο πλαίσιο της Σύμβασης Λομέ 
καθώς και των κεφαλαίων από το ειδικό πρόγραμμα για τη 
Νότιο Αφρική(1). 
Μία συγκεκριμένη και άμεση δυνατότητα είναι ότι, αφού το 
ζητήσουν τα ενδιαφερόμενα κράτη ΑΚΕ, πρέπει να δύνανται οι 
οικονομικοί παράγοντες της Νοτίου Αφρικής να συμμετέχουν σε 
διαγωνισμούς που είναι ανοικτοί στις χώρες αυτές στο 
πλαίσιο των προγραμμάτων στήριξης των εισαγωγών που 
χρηματοδοτούνται από τη Λομέ και που εφαρμόζονται στις 
χώρες της SADC (Συνδιάσκεψη συντονισμού της ανάπτυξης στη 
Μεσημβρινή Αφρική)(2). 
* Ενέργειες που αναλαμβάνονται μετά τις δημοκρατικές εκλογές 
και τον πραγματικό σχηματισμό δημοκρατικής κυβέρνησης 
Μόλις σχηματισθεί κυβέρνηση μετά από τις δημοκρατικές εκλογές 
και εν αναμονή της έκβασης των διερευνητικών συνομιλιών, η 
Επιτροπή θα είναι σε θέση να ζητήσει διαπραγματευτικές οδηγίες 
από το Συμβούλιο για την προετοιμασία πλήρους μακροπρόθεσμης 
συμφωνίας, η οποία καλύπτει το σύνολο των διμερών σχέσεων. 
ΣΥΜΠΕΡΑΣΜΑ 
10. Ζητείται από το Συμβούλιο να σημειώσει, και εφόσον αρμόζει, να 
εγκρίνει τους ανωτέρω γενικούς προσανατολισμούς της πολιτικής. 
(1) Σύμφωνα με το άρθρο 251 της Συμβάσεως της Λομέ. 
(2) Βάσει των δυνατοτήτων παρέκκλισης που προβλέπονται στο άρθρο 296 
της Σύμβασης Λομέ. 
- 6 -
ΑΠΟΣΠΑΣΜΑΤΑ ΑΠΟ ΤΟ ΝΟΜΟΣΧΕΔΙΟ 
ΓΙΑ ΤΟ ΜΕΤΑΒΑΤΙΚΟ ΕΚΤΕΛΕΣΤΙΚΟ ΣΥΜΒΟΥΛΙΟ 
Σκοπός του νομοσχεδίου για το μεταβατικό εκτελεστικό συμβούλιο είναι να 
προώθησε ι : 
"... την προετοιμασία και τη μετάβαση της Νοτίου Αφρικής στη 
δημοκρατική τάξη και να προβλέψει για τα σχετικά με αυτήν θέματα." 
Ειδικότεροι στόχοι του Συμβουλίου περιγράφονται ως εξής στην παράγραφο 
3 του νομοσχεδίου: 
"... να διευκολύνει και να προωθήσει, από κοινού με όλα τα 
νομοθετικά και εκτελεστικά όργανα σε όλα τα επίπεδα διακυβέρνησης 
στη Νότιο Αφρική, την προετοιμασία και τη μετάβαση της Νοτίου 
Αφρικής σε μία δημοκρατική τάξη: 
(α) με τη δημιουργία και προώθηση κλίματος για ελεύθερη και 
πολιτική συμμετοχή προσπαθώντας ώστε: 
(i) να καταργήσει κάθε εμπόδιο στις νόμιμες πολιτικές 
δραστηριότητες· 
(ii) να καταργήσει κάθε μορφή εκφοβισμού που έχει επιπτώσεις 
στην εν λόγω μετάβαση· 
(iii) να εξασφαλίσει ότι όλα τα πολιτικά κόμματα είναι 
ελεύθερα να ζητήσουν την υποστήριξη των ψηφοφόρων, να 
διοργανώνουν και να πραγματοποιούν συναντήσεις και να 
έχουν πρόσβαση σε όλους τους ψηφοφόρους για το σκοπό 
αυτό· 
(iv) να εξασφαλίσει την πλήρη συμμετοχή των γυναικών στις 
μεταβατικές και εκλογικές δομές και διαδικασίες· 
(ν) να εξασφαλίσει ότι καμμία κυβέρνηση ή διοίκηση δεν ασκεί 
τις εξουσίες της με τρόπο που θα θέτει σε μειονεκτική 
θέση ή να παραβλάπτει οποιοδήποτε πολιτικό κόμμα· 
(β) με τη δημιουργία και την προώθηση προϋποθέσεων που συμβάλλουν 
στη διεξαγωγή ελεύθερων και δίκαιων εκλογών· 
(γ) με την άσκηση εξουσιών και την εκτέλεση καθηκόντων τα οποία του 
ανατίθενται βάσει κάθε άλλου νόμου. 
V 
Συμπεράσματα της προεδρίας - Κοπεγχάγη, 21-22 Ιουνίου 1993 
Νότιος Αφρική 
Το Ευρωπαϊκό Συμβούλιο χαιρετίζει την πρόσβατη σημαντική πρόοδο των 
διαπραγματεύσεων στη Νότιο Αφρική. Το Ευρωπαϊκό Συμβούλιο ελπίζει ότι 
τα μέρη θα συνάψουν συμφωνία κατά το προσεχές μέλλον, βάσει της οποίας 
η Νότιος Αφρική θα οδεύσει προς τη δημοκρατία. 
Η σύσταση ενός μεταβατικού εκτελεστικού συμβουλίου αποτελεί ένα 
περαιτέρω βήμα για την εξομάλυνση και την ενίσχυση των πολιτικών και 
οικονομικών σχέσεων μεταξύ της Κοινότητας και των κρατών μελών αυτής 
και της Νοτίου Αφρικής. 
Το Ευρωπαϊκό Συμβούλιο επιβεβαίωσε τη δέσμευση του να συμβάλει στην 
οικονομική και κοινωνική ανάπτυξη της νέας Νοτίου Αφρικής. Η 
ανασυγκρότηση και η διαρκής οικονομική ανάπτυξη θα επιτευχθούν μόνο σε 
ένα δημοκρατικό περιβάλλον απαλλαγμένο από τη βία. Κατά συνέπεια η 
Κοινότητα και τα κράτη μέλη αυτής είναι έτοιμοι να υποστηρίξουν τις 
πρώτες ελεύθερες εκλογές που προβλέπονται τον Απρίλιο 1994, μεταξύ 
άλλων να διαθέσουν παρατηρητές στις εκλογές, επιπλέον δε να αυξήσουν τη 
βοήθεια που προσφέρουν για τη διαδικασία εκδημοκρατισμού και τις 
προσπάθειες για την καταστολή της βίας. 
ΝΟΤΙΟΣ ΑΦΡΙΚΗ 
Το Συμβούλιο παρακολούθησε την εισήγηση του προέδρου του σχετικά με το 
πρόσφατο ταξίδι του στη Νότιο Αφρική και την εξέλιξη της κατάστασης στη 
χώρα αυτή. 
Ο πρόεδρος κατά την ανακοίνωση του στον τύπο υπογράμμισε τα εξής 
σημεία: η Κοινότητα και τα κράτη μέλη αυτής πιστεύουν ότι είναι 
σημαντικό να προσαρμόσουν την πολιτική τους έναντι της Νοτίου Αφρικής, 
σύμφωνα με τις εξελίξεις στη χώρα αυτή προς την αρχή της πλειοψηφίας 
και τη δημοκρατία. 
Η Κοινότητα και τα κράτη μέλη αυτής θεωρούν τη σύσταση του μεταβατικού 
εκτελεστικού συμβουλίου ως το σημαντικότερο βήμα για την εφαρμογή της 
αρχής της πλειοψηφίας. Για πρώτη φορά στην ιστορία της Νοτίου Αφρικής 
θα δημιουργηθεί ένα είδος κυβερνητικού forum, με εκπροσώπους της 
πλειοψηφίας του πληθυσμού. 
Μόλις συσταθεί το ΜΕΣ, η Κοινότητα και τα κράτη μέλη αυτής θα προβούν 
στις εξής ενέργειες: 
- αναλαμβάνεται νέα αναπτυξιακή πρωτοβουλία, θα υπάρξει διάλογος με 
το ΜΕΣ σχετικά με τη συνεργασία για την ανάπτυξη. Το Συμβούλιο 
(Ανάπτυξη) έχει ήδη εγκρίνει το κύριο περίγραμμα του νέου 
προγράμματος, δίνοντας μεγαλύτερη έμφαση στον εκδημοκρατισμό και τη 
στήριξη για την ενίσχυση των θεσμών 
- τα κράτη μέλη, εφόσον χρειάζεται, έχουν την πρόθεση να προβούν σε 
διάλογο με το ΜΕΣ σχετικά με αναπτυξιακά θέματα, μεταξύ άλλων 
υποστήριξη για την εκλογική διαδικασία· 
η Κοινότητα και τα κράτη μέλη αυτής είναι πρόθυμα να προβούν σε 
διάλογο με το ΜΕΣ σχετικά με τις μελλοντικές οικονομικές σχέσεις 
μεταξύ της Κοινότητας και της Νοτίου Αφρικής· 
η Κοινότητα και τα κράτη μέλη αυτής καταβάλλουν κάθε προσπάθεια για 
να προωθήσουν τη λήψη απόφασης στο πλαίσιο της Διεθνούς Τράπεζας, 
του ΔΝΤ και άλλων κατάλληλων διεθνών οργανισμών, σχετικά με την 
εξομάλυνση των σχέσεων με τη Νότιο Αφρική· 
παύει η υποχρέωση υποβολής εκθέσεων βάσει του κώδικα συμπεριφοράς, 
για τις ευρωπαϊκές επιχειρήσεις στη Νότιο Αφρική. Οι επικεφαλής των 
αποστολών υποβάλλουν ετήσια έκθεση σχετικά με τις εξελίξεις στον 
τομέα των συνθηκών εργασίας, ειδικότερα όσον αφορά την ισότητα 
ευκαιριών 
το γραφείο της Επιτροπής στη Νότιο Αφρική αναβαθμίζεται σε κανονική 
αντιπροσωπε ία· 
η απαγόρευση όσον αφορά τους στρατιωτικούς ακολούθους που είναι 
διαπιστευμένοι στη Νότιο Αφρική και όσον αφορά τη διαπίστευση 
στρατιωτικών ακολούθων από τη Νότιο Αφρική αίρεται, αποκλειστικά 
και μόνο για την προώθηση της διαδικασίας εκδημοκρατισμού και 
ολοκλήρωσης στον τομέα της ασφάλειας· 
παρομοίως παύει το πάγωμα των επίσημων επαφών και των διεθνών 
συμφωνιών στον τομέα της ασφάλειας. 
ΣΥΜΒΟΥΛΙΟ ΣΥΝΕΡΓΑΣΙΑΣ ΓΙΑ ΤΗΝ ΑΝΑΠΤΥΞΗ 
ΜΕΛΛΟΝΤΙΚΗ ΣΥΝΕΡΓΑΣΙΑ ΓΙΑ ΤΗΝ ΑΝΑΠΤΥΞΗ ΜΕ ΤΗ ΝΟΤΙΟ ΑΦΡΙΚΗ - ΔΗΛΩΣΗ ΤΟΥ ΣΥΜΒΟΥΛΙΟΥ 
"Το Συμβούλιο και οι αντιπρόσωποι των κυβερνήσεων των κρατών μελών κατά τη 
συνάντηση τους στα πλαίσια του Συμβουλίου συμφώνησαν στα εξής: 
Γενικοί προσανατολισμοί της πολιτικής 
Η Κοινότητα και τα κράτη μέλη αυτής επιβεβαιώνουν τη σημασία που προσδίδουν στη 
διαδικασία προς μία δημοκρατική και χωρίς φυλετικές διακρίσεις Νότιο Αφρική. 
Αποτελούν το μεγαλύτερο ενιαίο χορηγό βοήθειας στη χώρα αυτή, ειδικότερα μέσω του 
ειδικού προγράμματος θετικών μέτρων που ορίσθηκε στο πλαίσιο της ΕΠΣ το 1985 και 
στη συνέχεια τροποποιήθηκε από το Συμβούλιο. 
Υπενθυμίζουν τη δέσμευση τους για την πλήρη κατάργηση του απαράδεκτου συστήματος 
του απαρτχάιντ με ειρηνικά μέσα και την αντικατάσταση του από μία δημοκρατική, 
ενωμένη και χωρίς φυλετικές διακρίσεις κοινωνία, όπου όλοι οι κάτοικοι της Νοτίου 
Αφρικής μπορούν να συμμετέχουν με ειρήνη και αρμονία, ανεξαρτήτως χρώματος και 
φυλής. Επιβεβαιώνουν ότι είναι πρόθυμοι να συνεχίσουν και να ενισχύσουν την 
υποστήριξη τους στη συνεχιζόμενη διαδικασία ειρήνευσης στη Νότιο Αφρική. 
Εκφράζοντας την ανησυχία τους για το κύμα βίας που εξακολουθεί να αποτελεί τη 
σημαντικότερη απειλή για τον εκδημοκρατισμό και την οικονομική ανάπτυξη της Νοτίου 
Αφρικής, απευθύνουν νέα έκκληση σε όλα τα ενδιαφερόμενα μέρη να υπογράψουν την 
εθνική συμφωνία ειρήνης και να συμμετάσχουν στις διαρθρώσεις που καθιερώνονται με 
αυτήν. Η Κοινότητα και τα κράτη μέλη αυτής επιθυμούν την ανάληψη των πολυμερών 
διαπραγματεύσεων και παρακινούν όλα τα μέρη, εφόσον δεν το έχουν πράξει ακόμη, να 
δεσμευθούν για μία ταχεία και ειρηνική μετάβαση σε μία δημοκρατική, χωρίς φυλετικές 
διακρίσεις και ενωμένη Νότιο Αφρική. 
Επιβεβαιώνουν ότι ο σεβασμός, η προώθηση και η διασφάλιση των ανθρωπίνων 
δικαιωμάτων και η διεύρυνση των δημοκρατικών αρχών κατατάσσονται μεταξύ των 
ακρογωνιαίων λίθων της ευρωπαϊκής πολιτικής συνεργασίας καθώς και των σχέσεων με 
τις άλλες χώρες. 
Η ενίσχυση και η εξομάλυνση των οικονομικών, εμπορικών και αναπτυξιακών σχέσεων 
μεταξύ της Κοινότητας και των κρατών μελών αυτής αφενός και της Νοτίου Αφρικής 
αφετέρου, θα έχουν βαθειά επίπτωση στις μελλοντικές προοπτικές για μία δημοκρατική 
διοίκηση. Κατά συνέπεια η Κοινότητα και τα κράτη μέλη αυτής επισημαίνουν στους 
διαπραγματευτές εταίρους τους της Νοτίου Αφρικής, την επιθυμία τους να εμβαθύνουν 
τις σχέσεις τους αμέσως μετά τη σύσταση του μεταβατικού εκτελεστικού συμβουλίου 
(ΜΕΣ). 
Τα κράτη μέλη αποδέχονται πλήρως τον τρόπο με τον οποίο η Επιτροπή έχει εκτελέσει 
το ειδικό πρόγραμμα θετικών μέτρων από τότε που καταρτίσθηκε το 19 86. 
Πλαίσιο δράσης 
Το κοινοτικό πρόγραμμα βοήθειας βασίζεται στις καθιερωμένες προτεραιότητες και 
πολιτικές ανάπτυξης της Κοινότητας και ειδικότερα όσον αφορά τα στοιχεία 
εκδημοκρατισμού, κράτους δικαίου, ανθρωπίνων δικαιωμάτων, ορθής διακυβέρνησης και 
λαϊκής συμμετοχής. 
Το πρόγραμμα παραμένει ελαστικό. Διαχρονικά ποικίλλει το περιεχόμενο του και η 
εφαρμογή του, λαμβάνοντας υπόψη τις μεταβαλλόμενες συνθήκες στη Νότιο Αφρική, 
ειδικότερα το ρυθμό εκδημοκρατισμού της νοτιοαφρικανικής κοινωνίας και, σχετικά με 
αυτό, τις μελλοντικές πολιτικές της κυβέρνησης υπέρ των ενδεέστερων στρωμάτων του 
πληθυσμού και το επίπεδο και την ανάπτυξη της νοτιοαφρικανικής οικονομίας. 
- 8 -
Α^> 
Σ' ένα πρώτο στάδιο θεωρείται ότι οι πολιτικές εξελίξεις στη Νότιο Αφρική απαιτούν 
μία εκτίμηση για την περαιτέρω βελτίωση του ειδικού προγράμματος, ώστε να συμβάλλει 
αποτελεσματικότερα στην κάλυψη των βασικών και άμεσων αναγκών του λαού της Νοτίου 
Αφρικής και στη βελτίωση των συνθηκών διαβίωσης του πληθυσμού, ειδικότερα των 
ενδεέστερων στρωμάτων αυτού, ούτως ώστε η βοήθεια αυτή να υποστηρίξει την εμφάνιση 
της δημοκρατίας στη χώρα αυτή. 
Στόχοι 
Σύμφωνα με τα στοιχεία που αναφέρονται στον τίτλο "πλαίσιο δράσης", οι κύριοι 
στόχοι του προγράμματος ΕΚ είναι 
η υποστήριξη των ειρηνευτικών δομών και πρωτοβουλιών 
- η υποστήριξη για τη μετάβαση σε μία δημοκρατική κυβέρνηση, μεταξύ άλλων η 
στήριξη για την κατάρτιση των ψηφοφόρων και άλλου είδους προετοιμασία για τις 
εκλογές· 
η υποστήριξη για την ενίσχυση των θεσμών και των ικανοτήτων, κυρίως στους 
κεντρικούς τομείς που αναφέρονται κατωτέρω και η χάραξη πολιτικής για την 
προώθηση της συναίνεσης σε αναπτυξιακά θέματα μεταξύ των εμπλεκομένων μερών 
και η ενίσχυση της ικανότητας για τη διευκόλυνση της εκτέλεσης των κοινωνικών 
προγραμμάτων το ταχύτερο δυνατόν 
ενώ συνεχίζονται οι σχετικές ενέργειες που έχουν αναληφθεί στο πλαίσιο των 
θετικών μέτρων, η ανάληψη περισσότερο μακροπρόθεσμων δραστηριοτήτων σε μία 
σειρά κεντρικών τομέων, οι οποίοι έχουν ιδιαίτερη σημασία για την οικονομική 
και κοινωνική ανάπτυξη των ευαίσθητων ομάδων του πληθυσμού. 
Ρυθμίσεις εκτέλεσης 
Η εκτέλεση του προγράμματος πρέπει να λάβει υπόψη τις εξελίξεις για τη δημιουργία 
δημοκρατικής διοίκησης στη Νότιο Αφρική και πρέπει 
- να περιορισθεί σε ορισμένους τομείς και να παραμένει στα όρια του, ενώ 
συγχρόνως να υπάρχει ελαστικότητα, κυρίως μέσω μιας απεκεντρωμένης 
διαχε ίρισης· 
να περιλαμβάνει συνεργασία με, και μέσω των ΜΚΟ (οι οποίες παίζουν σημαντικό 
ρόλο σε μία κοινωνία των πολιτών) μεταξύ άλλων οργανώσεις με βάση στην 
Κοινότητα (ΟΒΚ) και εφόσον χρειάζεται, μέσω οργάνων των 
προσωρινών/μεταβατικών διακανονισμών. 
Πρέπει να εξετασθούν οι μελλοντικές διαδικασίες για την κατανομή και την εφαρμογή 
του προγράμματος ώστε να είναι σύμφωνες με αυτές που εφαρμόζονται σε άλλα 
αναπτυξιακά προγράμματα της ΕΚ." 
- 9 -
/ι Λ 
3. ΟΙ ΥΠΟΥΡΓΟΙ ΣΥΜΦΩΝΗΣΑΝ ΕΠΙΣΗΣ ΝΑ ΑΣΧΟΛΗΘΟΥΝ, ΚΑΤΑ ΤΟ ΣΥΜΒΟΥΛΙΟ 
ΓΕΝΙΚΩΝ ΥΠΟΘΕΣΕΩΝ ΤΗΣ 4ης ΟΚΤΩΒΡΙΟΥ ΜΕ ΤΗ ΣΥΝΕΧΕΙΑ ΠΟΥ ΠΡΕΠΕΙ ΝΑ 
ΔΟΘΕΙ ΣΤΗ ΣΥΣΤΑΣΗ ΤΟΥ ΜΕΤΑΒΑΤΙΚΟΥ ΕΚΤΕΛΕΣΤΙΚΟΥ ΣΥΜΒΟΥΛΙΟΥ ΣΤΗ ΝΟΤΙΟ 
ΑΦΡΙΚΗ ΣΥΜΦΩΝΑ ΜΕ ΤΑ ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ ΓΕΝΙΚΩΝ ΥΠΟΘΕΣΕΩΝ 
ΤΟΥ ΙΟΥΝΙΟΥ 
Λ Ι 
ISSN 0254-1483 
COM(93)460 τελικό 
ΕΓΓΡΑΦΑ 
GR 11 
Apifl. καταλόγου : CB-CO-93-510-GR-C 
ISBN 92-77-59633-3 
Υπηρεσία Επισήμων Εκδόσεων των Ευρωπαϊκών Κοινοτήτων 
L·2985 Luxembourg